টেনিসে বিশ্বের এক নম্বর মহিলা বাছাই ক্যারোলিনে ওজনিয়াকি রবিবার ফ্যামিলি সার্কেল কাপ জয়ের মধ্য দিয়ে এ মৌসুমে প্রথম ক্লেকোর্ট শিরোপা লাভ করেন। এদিন মহিলা একক ফাইনালে ডেনিস তরুণী সরাসরি ২-০ সেটে হারান ইয়েলেনা  ভ্যাসনিনাকে। এ মৌসুমে ওজনিয়াকির এটা তৃতীয় শিরোপা। শুধু তাই না, এ টুর্নামেন্টের পাঁচ ম্যাচে তিনি হেরেছেন মাত্র এক সেট। ফ্যামিলি সার্কেল কাপ টুর্নামেন্টে ওজনিয়াকি দুই বছর আগে হেরেছিলেন। আর গত বছর সেমিফাইনালে খেলার সময় আহত হয়ে সরে দাঁড়ান। এবার চ্যাম্পিয়ন হয়ে ফ্যামিলি সার্কেল টুর্নামেন্ট থেকে ওজনিয়াকি পেয়েছেন ১ লাখ ১১ হাজার মার্কিন ডলার। ভ্যানিসা এককে শিরোপা না পেলেও ভারতের সানিয়া মির্জাকে সাথে নিয়ে দ্বৈতের শিরোপা জয় করেন। রবিবার মহিলা দ্বৈতের ফাইনালে তারা ৬-৪, ৬-৪ গেমে হারান মার্কিন জুটি বেথানি ম্যাটেক স্যান্ড  ও মেঘান সগনেশিকে। ভ্যানিসা গতমাসে সনি এরিকসন টেনিস টুর্নামেন্টেও দ্বৈতের শিরোপা লাভ করেন।